google/wiki40b huggingface dataset:
गुम्बज़

गुम्बद या गुम्बज़ एक वास्तुकला का सामान्य रचना अवयव है, जो कि एक खाली गोलार्ध से चिन्हित है।
गुम्बद के अनुप्रस्थ परिच्च्हेद का पूर्ण गोला होना आवश्यक नहीं है। इसका अनुप्रस्थ अंडाकार भी हो सकता है। यदि अंडाकार आकृति के बडे़ व्यास के समानांतर, गुम्बद की आधार रेखा होती है, तब हमें एक ऊँचा गुम्बद मिलता है। इसी तरह यदि छोटे व्यास के समानांतर आधार रेखा होती है, तब हमें तश्तरी गुम्बद या सॉकर गुम्बद मिलता है, परंतु यह बडे़ क्षेत्र को घेरता है। गुम्बद के सभी सतह वक्राकार होते हैं। अंडाकार गुम्बद अधिकतर गिरजाघरों दिखते हैं। सबसे बडा़ अंडाकार गुम्बद वोकोफोर्ट के बैसिलिका में बना था।
भोज नगर

भोज नगर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
भोज नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या २५०  है।
प्रत्यागमनी संपीडक

प्रत्यागमनी संपीडक या रेसीप्रोकेटिंग कम्प्रेसर (reciprocating compressor) या पिस्टन कम्प्रेसर एक धनात्मक-विस्थापन कम्प्रेसर है जो क्रैंकशाफ्ट से जुड़े पिस्टन की सहायता से उच्च दाब पर गैस प्रदान करता है।
सिद्धांत चतुर्वेदी

सिद्धान्त चतुर्वेदी  ने गल्ली बॉय में एक सहायक अभिनेता के रूप में कार्य किया है।
ये इस मूवी में एक रैपर का किरदार निभा रहे हैं।
इन्होंने इस मूवी में एम.सी.शेर का किरदार निभाया है।
मढ़ी का दीवा

मढ़ी का दीवा गुरदयाल सिंह का पंजाबी उपन्यास है। इस कृति का आधार भानी और जगसीर का प्रेम है। उनका यह प्रेम अश्लीलता की हद को नहीं छूता है।
क्लब

क्लब(club) दो या उस से अधिक लोगों के ऐसे सामाजिक समुदाय को कहते हैं जिसके सदस्य आपस में कोई सांझी दिलचस्पी या ध्येय रखते हैं। उदाहरण के लिये किसी क्रिकेट क्लब के सदस्य सभी क्रिकेट के खेल में रुचि रखते हैं और उस से सम्बन्धित कार्यक्रम आयोजित करते हैं। यह आवश्यक नहीं है कि किसी क्लब की व्यवस्था औपचारिक रूप से की गई हो, हालांकि कुछ स्थानों पर क्लबों के चंदे और नेतृत्व से सम्बन्धित चीज़ों के लिये क़ानून बने होते हैं। मानव इतिहास में समाजों की स्थापना होते ही क्लबों की शुरुआत हो गई थी और प्राचीन यूनान से लेकर आज तक यह सिलसिला चलता रहा है।
चैनपुरा कलां

चैनपुरा कलां एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
चैनपुरा कलां गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १५८६  है।
सरथना

सरधना एक तहसील है। जनपद मेरठ की जो मेरठ से पश्चिम दिशा में लगभग 20- 25 किलोमीटर है। इसका एक प्रशिद्ध गांव छुर है। जिस में जाट जाति के लोग अधिक रहते है।
मोनिका बेदी

प्रारंभिक और व्यक्तिगत जीवन

बेदी का जन्म पंजाब के जिला होशियारपुर गांव चब्बवाल गांव में डॉ। प्रेम कुमार बेदी और शकुंतला बेदी से हुआ था। उनके माता-पिता 1 9 7 9 में नॉर्वे के नाटककारों के पास चले गए। भारत में स्नातक होने के बाद, वह साहित्य पढ़ने के लिए ऑक्सफोर्ड विश्वविद्यालय, यूनाइटेड किंगडम में शामिल हो गईं; साथ ही, उनकी अभिनय शिक्षा 1 99 5 में दिल्ली विश्वविद्यालय में पूरी हो गई। 
सितंबर 2002 में, बेदी और अबू सालेम को जाली दस्तावेजों पर देश में प्रवेश के लिए पुर्तगाल  में जेल की सजा सुनाई गई थी। 2006 में, एक भारतीय अदालत ने बेदी को एक फर्जी नाम पर पासपोर्ट खरीदने के लिए दोषी ठहराया।  नवंबर 2010 में, भारत के सुप्रीम कोर्ट ने अपने दृढ़ विश्वास को बरकरार रखा लेकिन जेल की अवधि को उस अवधि तक कम कर दिया जिसकी उसने पहले ही सेवा की थी।

करियर

बेदी को तेलुगू भाषा फिल्म ताजमहल (1 99 5) में उनकी पहली भूमिका मिली, जिसे डी। रामाणिडू ने बनाया था। रामायणु ने उन्हें शिवया और स्पीड डांसर में भी डाला।  1 99 5 में उन्होंने सुरक्ष के साथ बॉलीवुड में शुरुआत की।
बेदी बिग बॉस सीजन 2, एक टेलीविजन रियलिटी शो में एक प्रतिभागी थे।  वह वास्तविकता के प्रतिभागियों में से एक था झलक दिखला जा 3 और देसी गर्ल।
उन्होंने सार्वभौमिक संगीत पर एक आध्यात्मिक संगीत एल्बम के लिए मंत्र "EkOnkar" गाया। 
बेदी ने पंजाबी फिल्म सरफायर (2012) में अभिनय किया, जिसका निर्देशन हरजीत सिंह रिकी ने किया था।
2013 में, बेदी ने स्टार प्लस के शो सरस्वतीचंद्र में घुममान की नकारात्मक भूमिका निभाई।
रिवोल्यूशनरी सोशलिस्ट पार्टी

रिवोल्यूशनरी सोशलिस्ट पार्टी भारत का एक साम्यवादी दल है।
इस दल की स्थापना १९४० में हुई थी।
इस दल का महासचिव K. Pankajakshan है। इस दल का युवा संगठन Revolutionary Youth Front है।
२००४ के संसदीय चुनाव में इस दल को १ ७१७ २२८ मत (०.४%, ३ सीटें) मिले।
परिन्दा

संक्षेप

किशन (जैकी श्रॉफ) और करन (अनिल कपूर) दोनों भाई मुंबई के गलियों में पले-बढ़े हैं। करन को अच्छी शिक्षा मिले और वो आगे बढ़े, इस कारण किशन को अन्ना सेठ (नाना पाटेकर) के गैंग में शामिल होना पड़ता है। अन्ना अपने काले धंधे को छुपाने के लिए एक तेल के कारखाने को चलाता है। करन को पता नहीं होता है कि उसका भाई अन्ना के काले धंधे में उसके साथ लिप्त है। करन अपनी पढ़ाई पूरी कर वापस मुंबई आता है। करन का दोस्त इंस्पेक्टर प्रकाश (अनुपम खेर) को अन्ना के काले धंधों के बारे में पता रहता है और वो उसे पकड़ने की कोशिश करते रहता है। प्रकाश को मारने के लिए अन्ना योजना बनाता है कि जब वो और करन मिलेंगे, तब वो उसे मार देगा। जब ये बात किशन को पता चलती है तो वो करन को दिल्ली भेजने की कोशिश करता है, ताकि वो इन सब से दूर हो सके, लेकिन उसके विमान को जाने में देर हो जाती है और इसी बीच अन्ना के लोग, प्रकाश को मार देते हैं और उसकी मौत करन के हाथों में ही हो जाती है।
प्रकाश की बहन, पारो (माधुरी दीक्षित) को लगता है कि उसके भाई के मौत का जिम्मेदार करन है। करन को इकबाल (समीर खरकर), अन्ना के गैंग के पुराने सदस्य से पता चलता है कि उसके परिवार की हत्या अन्ना ने की है और उसके बाद से ही उसे आग से डर लगने लगा था। करन को ये भी पता चलता है कि प्रकाश को मारने वाला भी अन्ना ही है और किशन उसके लिए काम करता है।  किशन उसे अन्ना के दुश्मन, मूषा के बारे में बताता है। पारो को करन कहता है कि उसके भाई ने ही प्रकाश को मारा था और उसे इस बारे में कुछ पता नहीं था। करन एक हत्यारे को पहचान जाता है और उसके पीछे पड़ जाता है। करन को किशन चेतावनी देता है कि वो इन मामलों से दूर रहे, लेकिन करन ये बात नहीं मानता। जब अन्ना के गुंडे आते हैं, तब वो लोग करन पर गोली चला देते हैं, लेकिन बीच में किशन आ जाता है और उसे गोली लग जाती है। नर्स उसका उपचार करते रहती है। पुलिस स्टेशन में करन से अब्दुल कहता है कि किशन कि यदि उसे उसका कहा नहीं माना तो किशन की देखरेख करने वाली नर्स उसकी हत्या कर देगी। करन मजबूरी में अन्ना के गैंग में शामिल हो जाता है। उसे इकबाल को मारने के लिए कहा जाता है। करन अपने आप को जिम्मेदार न समझे और अपने योजना को अंत तक ले जा सके, इस कारण वो अपने आप को ही गोली से मार देता है।
बाद में करन को अन्ना, मूषा को मारने के लिए भेजता है, उसके साथ वो फ्रांसिस को भी भेजता है। मूषा को मारने के जगह वो फ्रांसिस को मार देता है और मूषा के गैंग में शामिल हो जाता है। रामा रेड्डी (कमल चोपड़ा) को मूषा अपहरण कर लेता है। करन उन दोनों की तस्वीर ले कर अन्ना को दिखा देता है और कहता है कि फ्रांसिस को रामा ने मारा था और अन्ना के कहने पर वो रामा को भी मार देता है। इसके बाद वो प्रकाश के तीसरे हत्यारे, अब्दुल को भी मार देता है। करन और पारो शादी कर लेते हैं और शहर छोड़ने का फैसला कर लेते हैं। मूसा को मारने के लिए अन्ना उसके पास जाता है, जहाँ मूसा उसे बताता है कि इन सब के पीछे करन ही था। करन और पारो को अन्ना शादी की रात को ही मार देता है। किशन अपने भाई की मौत का बदला लेने के लिए अन्ना को मार देता है।
2002 मियामी मास्टर्स

पुरुष एकल

आंद्रे अगासी ने  रोजर फ़ेडरर को 6-3, 6-3, 3-6, 6-4 से हराया।

पुरुष युगल

मार्क नोल्स /  डेनियल नैस्टर ने  डॉनाल्ड जॉनसन /  जेरिड पाल्मर को 6-3, 3-6, 6-1 से हराया।
दर्शन (करना)

भारतीय संस्कृति में किसी देवता या पवित्र व्यक्ति को देखना, दर्शन कहलाता है। इसी प्रकार तर्कपूर्ण गहन विचारों का चिन्तन भी दर्शन कहलाता है। इस दृष्टि से भारतीय दर्शन के न्याय, वैशेषिक आदि छः दर्शन हैं।
अक्षरा हासन

प्रारंभिक जीवन

अक्षरा हासन का जन्म 12 अक्टूबर 1991 को चेन्नई में हुआ था। अभिनेता कमल हासन इनके पिता और अभिनेत्री सारिका ठाकुर इनकी माँ हैं। साथ ही इनकी बहन श्रुति हासन भी एक अभिनेत्री हैं। यह पहले चेन्नई में शिक्षा प्राप्त की और उसके पश्चात वह बेंगलोर में पढ़ने चलीं गई।
अक्षरा ने रति अग्निहोत्री के बेटे तनुज वीरवानी को डेटिंग किया।

अभिनय

यह पहले फिल्मों में राकेश ढोलक्रिया के साथ 2010 की फ़िल्म में एक सहायक निर्देशक थी। इसी के साथ-साथ अपने पिता की फ़िल्म विश्वरूपम में भी एक सहायक निर्देशक थीं। इसी फ़िल्म के दौरान मणिरत्नम् की फ़िल्म कदल में अभिनय का मौका गवां दिया। इसके बाद भी कई फिल्मों में सहायक निर्देशक का कार्य करने के पश्चात आर बल्कि ने एक अनामित फ़िल्म परियोजना जो की शमिताभ फ़िल्म है, के लिए एक मुख्य किरदार के रूप में चुना। जिसमें अमिताभ बच्चन और धनुष मुख्य किरदार में हैं। जो 6 फरवरी 2015 को प्रदर्शित होगी।
ट्रॉय का युद्ध

ट्रॉय का युद्ध - प्राचीन यूनानी पुराकथा संग्रह की मुख्य घटना है।

यूनानियों ने ट्रॉय नगर को दस सालों के लिए घेरे में डाल दिया। होमर की इलियाड नामक रचना इस युद्ध के केवल 51 दिनों के निर्णायक दृश्यों का विवरण देती है। ट्राय का राजकुमार स्पार्टा की रानी हेलेन का अपहरण कर ट्राय नगर ले गया। इस अपमान का बदला लेने के लिए ही ग्रीस के सभी राजाओं और वीरों ने मिलकर ट्राय पर आक्रमण किया। ट्राय से लौटते समय उनका जहाज तूफान में फस गया। वह बहुत दिनों तक इधर उधर भटकता रहा. इसके बाद अपने देश लौटा.
फुलबाड़ी उपज़िला (दिनाजपुर)

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

फुलबाड़ी उपजिला बांग्लादेश के उत्तरी सीमान्तों में स्थित, रंगपुर विभाग के दिनाजपुर जिले में स्थित है।
२६२४ ईसा पूर्व

२६२४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६२४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चक्रव्यूह

चक्रव्यूह या पद्मव्यूह हिंदू युद्ध शास्त्रों मे वर्णित अनेक व्यूहों tff(सैन्य-संरचना) में से एक है।

पृष्ठभूमि

चक्रव्यूह एक बहु-स्तरीय रक्षात्मक सैन्य संरचना है जो ऊपर से देंखने पर चक्र या पद्म की भाँति प्रतीत होती है इसके हर द्वार की रक्षा एक महारथी योध्दा करता है। इस व्यूह का प्रयोग महाभारत में कौरवो के प्रधान सेनापति द्रोणाचार्य द्वारा धर्मराज युधिष्ठिर को बंदी बनाने हेतु हुआ था।

अभिमन्यु और चक्रव्यूह

इसके भेदन का ज्ञान पांडव पक्ष में केवल अर्जुन, कृष्ण, प्रद्युम्न व अभिमन्यु को ही था, परंतु इसकी रचना के अवसर पर वहाँ केवल अभिमन्यु ही मौजूद था। अभिमन्यु ने यह ज्ञान अपनी माँ के गर्भ में ही प्राप्त कर लिया था किंतु वह इससे निकलने मार्ग नही जान पाया था। अत: जब युध्द में अभिमन्यु ने इसमें प्रवेश किया तो उसने छ: द्वार को तोड दिया लेकिन सातवें द्वार पर कौरव पक्ष के सभी महारथियों ने धर्मविरूध्द मिलकर उसका वध कर दिया।
लिट्रेसी हाऊस

यह हिन्दी पुस्तकों के एक प्रमुख प्रकाशक हैं।
दीपक कुमार (इतिहासकार)

दीपक कुमार भरत के एक इतिहासकार हैं। सम्प्रति वे जवाहरलाल नेहरू विश्वविद्यालय नयी दिल्ली में विज्ञान एवं शिक्षा के इतिहास के प्राध्यापक हैं। अपनी रचनाओं में दीपक कुमार ने यह प्रदर्शित किया है कि यूरोप की वैज्ञानिक उन्नति के पीछे अम्ग्रेजों द्वारा भारत के उपनिवेशीकरण का बड़ा हाथ था।
मालिकी

मालिकी मज़हब के सिद्धान्त

इमाम मालिक के मज़हब का आधार अहले हिजाज का वह स्रोत है जिसकी शुरूआत सईद बिन मुसअब ने की थी। इस बात को उन्होंने अपनी किताब में भी बताया है। क़ाज़ी अयाज़ ने उन सिद्धांतों के बारे में जानकारी दी है जिस पर इमाम मालिक भरोसा करते थे। उनके नज़दीक वह इत्तेहाद जिसपर अमल हो सके और जो शरीअत के मुताबिक हो, उसका स्रोत, उसका मर्तबा, उसकी शर्तें निम्न है :
इत्तेहाद करते समय अल्लाह की किताब को मुकद्दम रखना । सबसे पहले इसके ज़ाहिरी मअने को लिया जाए फिर उसके मफहूम को। 
इसी तरह
सेन्ट्रल हिन्दू कालेज

सन् १८९८ में काशी में ऍनी बेसेण्ट द्वारा महामना मदन मोहन मालवीय के सहयोग से सेण्ट्रल हिन्दू कालेज का निर्माण एक वृहद् कालेज "काशी हिन्दू विश्वविद्यालय" के केन्द्र के स्वरूप में कमच्छा, बनारस में हुआ। बाद में काशीनरेश द्वारा प्रदत्त भूमि पर महामना द्वारा एकत्रित धन से काशी हिन्दू विश्वविद्यालय का निर्माण हुआ।
आज सेण्ट्रल हिन्दू कालेज एक स्वायत्त इकाई सेण्ट्रल हिन्दू स्कूल के तौर पर मौजूद है। यहाँ पर कालेज पूर्व शिक्षा दी जाती है। काशी विश्वविद्यालय एक केन्द्रीय विश्वविद्यालय होने से यह स्कूल केन्द्रीय बोर्ड (C.B.S.E) के अनुसार चलाया जाता है।
सिंधुघोष श्रेणी की पनडुब्बियाँ

सिंधुघोष श्रेणी की पनडुब्बियाँ भारतीय नौसेना द्वारा प्रयोग की जाने वाली डीज़ल-बिजली चलित पनडुब्बियाँ हैं। ये रूस और भारत के मध्य हुए समझौते के तहत बनी हैं।

विशेषताएँ

इन पनडुब्बियों की विस्थापन क्षमता 3000 टन है। अधिकतम गहराई 300 मीटर व अधिकतम गति 18 नॉट है। 53 नाविकों के साथ यह 45 दिन तक अकेले ऑपरेट कर सकती है।
आइ आइ आइ टी एम

परिचय

यह सन्स्थान वर्ष 1997 मे 61.0 करोड़ रुपए की वित्तीय परिव्यय के साथ स्थापित किया गया। यह संस्थान आई टी और प्रबंधन के क्षेत्र में एक प्रतिष्ठित संस्थान के रूप में कार्य करता है। अनेक वर्षो से यह संस्थान देश को उच्च कोटि के तकनिकी प्रबन्धक प्रदान कर रहा है, जो कि आईटी उद्योग में विभिन्न तकनीकी पदो पर कार्यात्मक भूमिकाएं कर रहे है। इस संस्थान को वर्ष 2001 में डीम्ड विश्वविद्यालय का दर्जा प्रदान किया गया। यह् संस्थान ग्वालियर के किले के निकट 160 एकड़ से अधिक के परिसर में फैला हुआ है।

उद्देशय

इस संस्थान का लक्ष्य ज्ञान अर्थव्यवस्था में वैश्विक उत्कृष्टता को प्राप्त करना है।
इस सन्स्थान के निम्नलिखित उद्देशय है:
1. शिक्षण और अनुसंधान के साथ ही उभरती हुई प्रौद्योगिकी, व्यापार प्रक्रिया, एवम उच्च तकनीकी समाधान को प्रोत्साहित करना।
2. पार-सांस्कृतिक परिवेश में प्रोद्योगिकी और प्रबंधन को समेकित करना।
3. छात्रो को उद्यमशील, अभिनव, सहायक, आश्वस्त और अंतर्राष्ट्रीय स्तर का बनाना।

परिसर

यह् संस्थान एक विशाल 160 एकड़ (0,65 km2) परिसर में ग्वालियर किले की तलहटी में स्थित है। यह वर्तमान में, विभिन्न सुसज्जित प्रयोगशालाओं, छात्र हॉस्टल और विभागीय ब्लॉकों से परिपूण है। यहाँ लड़कों के लिए तीन छात्रावास है और एक छात्रावास लड़कियों के लिये भी है। परिसर में औषधीय गुणों से युक्त पौधों की एक विशाल एवम विविधता से परिपूर् श्रिन्खला लगाई जा रही है। 
पुस्तकालय
संस्थान का पुस्तकालय एक मुख्य सन्दर्भ कोश (रेफेरेन्स लाय्ब्रेरि), आधुनिक संचार सुविधाओं के साथ कमरे और डिजिटल लाइब्रेरी से युक्त है। पुस्तकालय विषयों की विस्तृत रेंज पर 12000 सन्दर्भ और पाठ्य पुस्तकों की एक विशाल संग्रह है। यह पुस्तकालय आईटी और प्रबंधन के क्षेत्र में विभिन्न पत्रिकाओं, पुस्तको एवम अनुसंधान आलेखो से सुसज्जित है।

औरोरा

औरोरा, विश्वविद्यालय का वार्षिक सांस्कृतिक उत्सव है जो कि एक समूह के सम्मिलित उत्कृष्टता की भावना को मनाता है। इस तीन दिवसीय कल्पात्मक आयोजनो मे नई पीढ़ी के उत्साह और शक्ति का सार दिखाई देता है। प्रमुख कार्यक्रमो मे व्यक्तित्व प्रतियोगिता, फैशन परेड, कवि सम्मेलन, अन्ताक्षरी, नृत्य, गायन प्रतियोगिताओं के साथ साथ कई और प्रतियोगिताओं क आयोजन किया जाता है।
बैतूल ज़िला

इतिहास

मराठाओं ने यह जिला 1818 में ईस्ट इंडिया कंपनी को सौंप दिया। 1826 में विधिवत रूप से यह ब्रिटिश अधिकार में चला गया। 1861 में यह "सागर" और "नर्मदा" प्रांत में चला गया। बैतूल जिला नर्मदा संभाग के अंतर्गत आता था। ब्रिटिश सेना ने मुलताई में छावनी बनाई थी। बैतूल और "शाहपुर" मराठा शासक अप्पा साहब के शासन से अलग हो गई थी। मराठा जनरल और सेना जून 1862 में बैतूल में रही। 
जिले के "मुलताई" शहर से "ताप्ती" का उदगम हुआ है। इसको पवित्र माना जाता है। और उनका प्रसिद्ध ताप्ती मंदिर भी यहां है।
"बेैतुल" ही वो पहला जिला था जिसमे ९ मार्च को कवि दिवस के रूप मे मनाना प्रारम्भ किया गया था। बंजारी ढाल के गंजनसिह कोरकू ने घोड़ाडोंगरी सत्याग्रह का नेतृत्व किया था

जनसांख्यिकी

भारत की जनगणना -2011 के अनुसार बैतूल की आबादी 1,575,247 है। पुरुष जनसंख्या 799,721 है, जबकि महीला आबादी 775,526 है

भूगोल

बैतूल 27.10°N 73.55°E. पर स्थित है तथा समुंद्रतल से 657 मीटर (2158 फुट) की औसत ऊंचाई पर स्थित है।
बीडब्ल्युएफ ग्रैंड प्रिक्स गोल्ड व ग्रैंड प्रिक्स

बीडब्ल्युएफ ग्रैंड प्रिक्स गोल्ड व ग्रैंड प्रिक्स विश्व बैडमिंटन संघ द्वारा मान्यता प्राप्त बैडमिंटन प्रतियोगिताओं की एक श्रृंखला है। यह 2007 से चली आ रही है।

पुरस्कार राशि

एक ग्रैंड प्रिक्स गोल्ड प्रतियोगिता न्यूनतम $120,000 पुरस्कार राशि में बाँटती है। जबकि एक ग्रैंड प्रिक्स प्रतियोगिता $50,000 पुरस्कार में बाँटती है। पुरस्कार राशि के बाँटने का सूत्र बीडबल्युएफ सुपर सीरीज के तरीके जैसा ही होता है।

विश्व वरीयता अंक

बीडब्ल्युएफ ग्रैंड प्रिक्स गोल्ड व ग्रैंड प्रिक्स श्रृंखलाएँ बीडब्ल्युएफ प्रतियोगिताओं से मिलने वाले अंको का एक तिहाई अंक वरीयता के लिये उपलब्ध कराती हैं।
तलवंडी

तलवंडी पाकिस्तान के पंजाब प्रान्त का एक नगर है।
तसलीमुद्दीन

श्री तसलीमुद्दीन भारत के चौदहवीं लोकसभा के सदस्य हैं वे बिहार के किशनगंज लोकसभा क्षेत्र से चुनकर आये हैं एवं संसद में राजद के प्रतिनिधि हैं।
द्रवित पेट्रोलियम गैस

द्रवित पेट्रोलियम गैस (Liquefied petroleum gas / LPG) को रसोई गैस के रूप में अधिक जाना जाता है। यह वस्तुतः कई हाइड्रोकार्बन गैसों का मिश्रण है। यह घरों में खाना पकाने, गरम करने वाले उपकरणों एवं कुछ वाहनों में इंधन के रूप में प्रयुक्त होती है। आजकल यह एक शीतलक (रेफ्रिजिरेन्ट) के रूप में क्लोरोफ्लोरो कार्बन के स्थान पर क्रमशः अधिकाधिक प्रयुक्त होने लगी है क्योंकि इसके प्रयोग से ओजोन परत को कोई नुकसान नहीं होता।

एलपीजी और प्राकृतिक गैस

एलपीजी में मुख्यतः प्रोपेन और ब्यूटेन गैसें होती हैं जबकि प्राकृतिक गैस में मुख्यतः मिथेन और इथेन गैसे होतीं हैं जो अपेक्षाकृत हल्की गैसे हैं। एलपीजी का कैलोरिफिक मान 94 MJ/m3 (26.1kWh/m³) होता है जब्कि प्राकृतिक गैस (मिथेन) का कैलोरिफिक मान 38 MJ/m3 (10.6 kWh/m3) होता है। इसका मतलब हुआ कि एलपीजी के चुल्हे में सीधे प्राकृतिक गैस चलाने से काम नहीं बनेगा, उसमें कुछ बदलाव करना पड़ेगा।
मैथन बांध

भारतवर्ष के झारखंड प्रदेश में स्थित धनबाद से ५२ किमी दूर मैथन बांध दामोदर वैली कारपोरेशन का सबसे बड़ा जलाशय है। इसके आस-पास का सौंदर्य पर्यटकों को बरबस ही अपनी ओर आकर्षित कर लेता है। बराकर नदी के ऊपर बने इस बाँध का निर्माण बाढ़ को रोकने के लिए किया गया था। बाँध के नीचे एक पावर स्‍टेशन का भी निर्माण किया गया है, जो दक्षिण पूर्व एशिया में अपने आप में आधुनिकतम तकनीक का उदाहरण माना जाता है। इसकी परिकल्पना जवाहरलाल नेहरू ने की थी। इसके पास ही माँ कल्‍याणेश्‍वरी का एक अति प्राचीन मंदिर भी है। लगभग ६५ वर्ग कि॰मी॰ में फैले इस बाँध के पास एक झील भी है जहाँ नौकायन और आवासीय सुविधाएँ उपलब्‍ध है। इसके अतिरिक्त एक मृगदाव तथा पक्षी विहार भी है, जहाँ पर्यटक जंगल के प्राकृतिक सौन्‍दर्य तथा विभिन्‍न किस्‍म के पशु-पक्षियों को देख सकते है। १५,७१२ फीट लंबे और १६५ फीट ऊँचे इस बाँध से ६०,००० किलोवाट बिजली का उत्‍पादन होता है। वैसे य़े इलाका नक्सली प्रभावित भी है----इसलिए जाने से पहले थोड़ा सावधान

पर्यटन

पर्यटन की दृष्टि से मैथन बाँध का महत्त्वपूर्ण स्थान है। यहाँ हजारों की संख्‍या में पर्यटक प्रतिदिन पहुँचते हैं जिससे पूरा शहर पर्वतीय नगरी जैसा लगता है। इस शहर की शांति अनायास आकर्षित कर लेती है। यहाँ आवागमन के लिए दिल्ली और मुंबई सहित देश के कई भागों से रांची और पटना के लिए वायु सेवाएं उपलब्‍ध हैं। रांची और पटना हवाई अड्डे से बसों व टैक्सियों द्वारा पर्यटक आसानी से धनबाद तक पहुँच सकते हैं। बराकर और कुमारधुबी यहाँ के निकटतम रेलवे-स्‍टेशन हैं, जो यहाँ से ८ कि॰मी॰ की दूरी पर स्थित है। धनबाद और गोमो इस शहर के मुख्‍य रेलवे स्टेशन हैं, जो देश के विभिन्‍न स्थलों से सीधे रेल-सेवा द्वारा जुड़े हुए हैं। मैथन के लिए धनबाद, आसनसोल तथा बराकर से हर समय बस सेवा उपलब्‍ध है।
सल्वादोर दे अवीला बड़ा गिरजाघर

इतिहास

इसके निर्माण के बारे में पक्के सबूत नहीं मिलते। ज्यादातर इसके बारे में दो सिद्धांत प्रचलित हैं। पहिले के अनुसार अलवार गार्सिया ने इसका निर्माण सेवीर गिरजाघर के अवशेष पर करवाया गया था। जिसे मुस्लिम समय के दौरान नष्ट कर दिया गया था। फिर इससे कास्तीले के अलफोंसो छठे ने दुबारा बनवाया था। कुछ इतिहासकार मानते हैं कि इसे माइकल फ्रुकल ने बनवाया था। और बुर्गुंडी के रेमंड ने इस शहर को आबाद किया था। 13वीं सदी में इसके टावर और गिरजे का बगली रास्ता बनवाया गया। 14वीं सदी में इसके मठ, टावर और गुंबद बनाए गए। 15 सदी में पूरी तरह बन कर तैयार हो गयी थी। 1475ई. में जान गुआस ने मकेनिकल घड़ी बनाई थी।

विशेषताएं

अवीला गिरजाघर और कुएंका गिरजाघर दोनों 12वीं सदी में बनाये गयी पहिले गिरजाघर थे। इस पर फ्रांसीसी प्रभाव भी देखा जा सकता है। ये अबे चर्च ऑफ डेनिस के समरूप है। जो की यूरप का पहिला गोथिक गिरजाघर था।
थानचि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

थानचि उपज़िला बांग्लादेश के दक्षिण-पूर्वी भाग में, चट्टग्राम विभाग के बन्दरबान जिले में स्थित है।
कुइलेन

कुइलेन एक ब्रिटेन का शासक था जिन्होंने ब्रिटेन पर शासन किया था।
बदरगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बदरगंज उपजिला बांग्लादेश के उत्तरी सीमान्तों में स्थित, रंगपुर विभाग के रंगपुर जिले में स्थित है।
यूना वाइरस

यूना वाइरस एक विषाणु है।
मुंबई का विक्टोरियन और आर्ट डेको एनसेंबल

मुंबई का विक्टोरियन और आर्ट डेको एनसेंबल १९वीं सदी के विक्टोरियन नियो गोथिक सार्वजनिक भवनों और २०वीं सदी के आर्ट डेको भवनों का एक संग्रह है जो भारत के महाराष्ट्र में मुंबई के फोर्ट इलाके में है। इमारतों का यह समूह ३० जून २०१८ को मनामा, बहरीन में विश्व धरोहर समिति के ४२वें सत्र के दौरान विश्व धरोहर स्थलों की सूची में जोड़ा गया था।
ओवल मैदान के पूर्व कि ओर मुंबई उच्च न्यायालय, मुंबई विश्वविद्यालय और राजाबाई टॉवर की इमारते है जो १९वीं सदी के विक्टोरियन गोथिक शैली की है। ओवल मैदान के पश्चिम कि ओर आर्ट डेको इमारते है जिनमे निजी स्वामित्व वाली आवासीय इमारतें है और इरोस सिनेमा भी।
माना पर्वत

मुकुट पर्वत कामत पर्वत का सहायक शिखर है। माना शिखर ७२७२ मी. (२३८५८ फीट) ऊंचा है। इसकी स्थिति निर्देशांक 30°52′52″N 79°36′57″E पर, कामेट से दक्षिण-दक्षिणपूर्व में है। माना शिखर पर प्रथम चढ़ाई १९३७ में हुई थी। इसके निकट ही माना दर्रा है।
भारतीय प्रौद्योगिकी संस्थान

भारतीय प्रौद्योगिकी संस्थान (अंग्रेज़ी: Indian Institute of Technology) भारत के 23 तकनीकी शिक्षा संस्थान हैं। ये संस्थान भारत सरकार  द्वारा स्थापित किये गये "राष्ट्रीय महत्व के संस्थान" हैं। 2018 तक, सभी 23 आईआईटी में स्नातक कार्यक्रमों के लिए सीटों की कुल संख्या 11,279 है।

इतिहास

भारतीय प्रौद्योगिकी संस्थानों की स्थापना का इतिहास ईसवी सन १९४६ को जाता है जब जोगेंद्र सिंह नें भारत में उच्च शिक्षा के संस्थानों की स्थापना के लिए एक समिति का गठन किया। नलिनी रंजन सरकार की अध्यक्षता में गठित समिति नें भारत भर में ऐसे संस्थानों के गठन की सिफ़ारिश की। इन सिफ़ारिशों को ध्यान में रखते हुए पहले भारतीय प्रौद्योगिकी संस्थान की स्थापना कलकत्ता के पास स्थित खड़गपुर में १९५० में हुई। शुरुआत में यह संस्थान हिजली कारावास में स्थित था। १५ सितंबर १९५६ को भारत की संसद नें "भारतीय प्रौद्योगिकी संस्थान अधिनियम" को मंज़ूरी देते हुए इसे  "राष्ट्रीय महत्व के संस्थान" घोषित कर दिया।
इसी तर्ज़ पर अन्य संस्थानों की स्थापना बंबई (१९५८), मद्रास (१९५९), कानपुर (१९५९), तथा नई दिल्ली (१९६१) में हुई। असम में छात्र आंदोलन के चलते तत्कालीन भारतीय प्रधानमंत्री राजीव गान्धी नें असम में भी एक भारतीय प्रौद्योगिकी संस्थान की स्थापना का वचन दिया जिसके परिणामस्वरूप १९९४ में गुवाहाटी में आई आई टी की स्थापना हुई। सन २००१ में रुड़की स्थित रुड़की विश्वविद्यालय को भी भारतीय प्रौद्योगिकी संस्थान का दर्जा दिया गया।

भारतीय प्रौद्योगिकी संस्थानों की महत्ता

भारतीय प्रौद्योगिकी संस्थानों में शिक्षित अभियंताओं तथा शोधार्थियों की पहचान भारत में ही नहीं पुरे विश्व में है। यद्यपि, यह पहचान मुख्यतः उन अभियंताओं से है, जिन्होने यहाँ से स्नातक की उपाधि प्राप्त की है।इन संस्थानों  की प्रसिद्धी के कारण, भारत में अभियांत्रिकी की पढाई करने का इच्छुक प्रत्येक विद्यार्थी इन संस्थानों में प्रवेश पाने की 'महत्वाकांक्षा' रखता है।इन संस्थानों में स्नातक स्तर की पढाई में प्रवेश एक संयुक्त प्रवेश परीक्षा (JEE) के आधार पर होता है। यह परीक्षा बहुत ही कठिन मानी जाती है और सिर्फ इस परीक्षा की तयारी के लिए देश भर में हजारों शिक्षण संस्थाए चलाये जा रहे हैं। इन संस्थानों की कभी कभी आलोचना की जाती है कि भारत की  जनता के मेहनत की कमाई के पैसों से पढकर निकलने वाले पैसा कमाने के लालच में स्वदेश छोडकर किसी अन्य देश में चले जाते हैं, जिसके कारण इससे भारत को अपेक्षित लाभ नहीं मिल पाता है।